जब नील्स बोहर को परमाणु मॉडल को विकसित करने का आयडिया आया तब विश्व में ‘औद्योगिक क्रांति’ को लाने वाले ‘स्टीम इंजन’ की क्षमता को बढ़ाने पर कार्य चल रहा था। लेकिन इससे प्रभावित हुए बिना बोहर सब कुछ छोड़ कर ‘परमाणु के मॉडल’ को गढ़ने में जुट गये। और, जब इस मॉडल ने ‘हाइड्रोजन के स्पेक्ट्रम’ को समझाने में सफलता प्राप्त कर ली तो वैज्ञानिक-जगत चकित रह गया। आगे चल कर उनके इसी आयडिया ने उन्हें नोबेल पुरस्कार विजेता बनाया।